Endri Xhafo

Endri Xhafo (lindur më 12 maj 1976 në Tiranë, Shqipëri) është një gazetar shqiptar.

 Studimet 
Është diplomuar për gazetari në korrik të vitit 1998 pranë Departamentit të Gazetarisë në Fakultetin e Histori-Filologjisë të Universitetit të Tiranës. Është gjithashtu titullar i një Masteri për "Politika kombëtare dhe politika europiane të shteteve të Bashkimit europian" pranë Universitetit Paris 3 Sorbonne Nouvelle, Paris (Francë). Flet shqip, frëngjisht, italisht e anglisht.

 Karriera 
Endri Xhafo është autor i programit LOG., që në sezonin televiziv 2024-2025 u transmetua në News24 Albania.https://www.news24.al/log-nga-endri-xhafo/
Më herët programi LOG. është transmetuar në Panorama TV (2023) https://youtube.com/playlist?list=PLknRzPX0I1IpaKdCtT5wGTuiN1hFZrppG&si=z6irTGMvACfkeWeF dhe ABC News Albania (2020-2022). 
Më herët Endri Xhafo ka qenë autor/drejtues i programit "I ftuari" në A2 CNN, producent ekzekutiv dhe më pas drejtor i informacionit në Top Channel, drejtues i programit "Studio ABC" në ABC News, dhe në sezonin televiziv 2012-2013 autor/drejtues i emisionit të mëngjesit "Mëngjes me Endrin" në Albanian Screen TV. Në periudhën 2006-2012 punoi si reporter pranë Departamentit të Informacionit të Top Channel. Ka botuar rregullisht opinione në të përditshmen "Shqip", revistën "Java", etj. Po ashtu ka qenë pedagog i jashtëm i lëndës "Eurogazetari" pranë Albanian University. Eksperiencat e para profesionale i ka filluar në vitet '90 në shtypin e shkruar, në gazeta dhe revista si "Zëri i Rinisë", "Tribuna", "RD", "Albania", "Koha Jonë", "Blic" apo televizioni "Klan"; në radiot "Tirana", "Radio Ime" dhe "Kontakt".

Eshtë autor i disa telereportazheve dhe dokumentarëve, ndër të cilët dokumentari "Endrra e bukur e Invës" (nëntor 2009) mbi sopranon Inva Mula. Me fotografi të Erjon Muharremit, ky dokumentar artistik u projektua premierë në "Imperial Cinemas-Sheraton Tirana" në prani të sopranos Mula, Presidentit të Republikës së Shqipërisë, përfaqësuesve të trupit diplomatik, artistëve dhe figurave të shquara të ekranit dhe më pas u transmetua nga Top Channel dhe paketa DigitAlb, si pjesë e fondit të dokumentarëve artistikë të kësaj kompanie.

 Vlerësime 
Endri Xhafo është vlerësuar në vitin 2010 me çmimin "Reporteri i Vitit" nga Akademia e Vlerësimit Vjetor të Produktit Kombëtar Radio-Televiziv. Kurse në mars të vitit 2012 Ministria e Punëve të Jashtme të Shqipërisë e shpalli "Personalitet i Vitit i Frankofonisë".http://www.keminet.net/~minfagov/index.php?option=com_content&view=article&id=8027%3Azhvillohet-ne-mpj-pritja-e-pervitshme-me-rastin-e-dites-nderkombetare-te-frankofonise&catid=112%3Alajme&lang=sq Në periudhën 2019-2021 ka qenë anëtar i Bordit të Administrimit të Universitetit të Mjekësisë Tiranë, si përfaqësues i shoqërisë civile emëruar nga Ministria e Arsimit dhe e Shkencës. Prej vitit 2023 është anëtar i Bordit artistik të Teatrit Kombëtar Eksperimental "Kujtim Spahivogli", emëruar nga Ministria e Kulturës.https://shqiptarja.com/lajm/teatri-eksperimental-bordi-artistik-pa-dramaturg-6-projektet-qe-jane-zgjedhur-per-marskorrik-me-diferenca-ne-buxhet 

Kategoria:Gazetarë shqiptarë